Diari Oficial de la Generalitat Valenciana


Sumari del DOGV 9779, del 01-02-2024 (2024/456)

RESOLUCIÓ número 57/2024, de 16 de gener, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 25, secretària o secretari de Direcció, i s'aproven les bases que regixen la convocatòria. Convocatòria LD 2/2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9779

Data del DOGV
:   01-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/456


Data del document
:   16-01-2024

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ número 57/2024, de 16 de gener, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 25, secretària o secretari de Direcció, i s'aproven les bases que regixen la convocatòria. Convocatòria LD 2/2024. [2024/456]  
  
  
L'article 29.2 de la Llei 11/2016, de 28 de novembre, de l'Agència de prevenció i lluita contra el frau i la corrupció de la Comunitat Valenciana (d'ara en avant, l'Agència), sotmet la provisió dels llocs de treball de l'Agència a les normes de la Llei de funció pública valenciana.  
  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (d'ara en avant, TREBEP), i l'article 115.1 de la Llei 4/2021, de 16 d'abril, de la funció pública valenciana (d'ara en avant, LFPV), el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Vist que el lloc de treball número 25, secretària/secretari de direcció, es troba pendent de provisió definitiva, per mitjà de la present convocatòria es pretén proveir este, d'acord amb la relació vigent de llocs de treball, actualitzada mitjançant la Resolució núm. 1359/2023, de 21 de desembre, del director de l'Agència (DOGV 9755, 29.12.2023).  
  
En virtut d'això, de conformitat amb el que es disposa en els articles 110 i següents de l'LFPV, amb ús de les atribucions conferides per l'article 13.1.d del Reglament de funcionament i règim interior, de 27 de juny de 2019, de l'Agència (DOGV 8582, 02.07.2019), resolc:  
  
Primer  
Convocar per a la seua provisió pel sistema de lliure designació el lloc de treball que s'assenyala en l'annex I d'esta resolució.  
  
Segon  
Aprovar les bases que regiran la present convocatòria i que figuren en l'annex II d'esta resolució.  
  
Tercer  
Aprovar els models de sol·licitud d'admissió per a la provisió d'este lloc de treball i de declaració responsable, que figuren respectivament en els annexos III i IV d'esta resolució.  
  
Quart  
Publicar la present resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra esta resolució, que posa fi a la via administrativa, es podrà interposar, potestativament, un recurs de reposició, en el termini d'un mes, davant del director d'esta agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1.m i 46 de la Llei 29/1998, de 13 de juliol, reguladora de la jurisdicció contenciosa administrativa, comptats des de l'endemà de publicar-se. Tot això, sense perjuí de qualsevol altre recurs o acció que s'estime procedent.  
  
València, 16 de gener de 2024.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
ANNEX I  
Lloc de treball convocat  
  
ANNEX II  
Bases de la convocatòria  
  
Primera. Objecte i forma de provisió  
És objecte d'esta convocatòria la provisió, pel sistema de lliure designació, del lloc de treball de l'Agència de Prevenció i Lluita contra el Frau i la Corrupció de la Comunitat Valenciana descrit en l'anterior annex I d'esta resolució.  
  
  
Segona. Requisits de participació  
1. Podrà participar en esta convocatòria el personal funcionari de carrera de les diferents administracions públiques, institucions i entitats públiques que reunisca els requisits que establix la normativa vigent i, en particular, els establits en l'anterior annex I d'esta resolució.  
  
No podrà participar el personal suspés en ferm mentres dure la suspensió.  
2. Els requisits de participació s'han de reunir en la data de finalització del termini de presentació de sol·licituds i s'han de mantindre fins a la presa de possessió.  
  
Tercera. Sol·licitud de participació, lloc i termini de presentació  
1. La sol·licitud, acompanyada d'un historial professional de competències i capacitats (currículum complet) i de còpia de la documentació acreditativa dels requisits i els mèrits que presenten les persones aspirants, ha d'adaptar-se al model que es publica en l'annex III d'esta convocatòria.  
Els annexos III i IV de la convocatòria es troben disponibles en la pàgina web de l'Agència (convocatòries per a la provisió de llocs de treball. Convocatòria LD 2/2024):  
https://www.antifraucv.es/va/informacio-institucional-i-dorganitzacio/.  
2. Les sol·licituds de participació es presentaran per mitjà del registre electrònic de l'Agència, mitjançant l'ompliment de la instància genèrica que es troba en la seu electrònica de l'Agència: https://sede.antifraucv.es.  
3. El termini de presentació serà de deu dies hàbils, d'acord amb l'article 115.3 de l'LFPV, comptats des de l'endemà de la publicació d'esta convocatòria en el Diari Oficial de la Generalitat Valenciana. Així mateix, esta convocatòria es remetrà per a publicar-se en el Butlletí Oficial de les Corts Valencianes.  
  
Quarta. Documentació acreditativa dels requisits i els mèrits que cal aportar  
1. A la sol·licitud, degudament omplida, segons el model que es publica en l'annex III d'esta convocatòria, s'acompanyarà un historial professional de competències i capacitats (currículum complet) i els documents justificatius dels requisits i els mèrits relatius al lloc de treball convocat i qualsevol altre document que es considere d'interés, així com la declaració responsable de la veracitat d'esta documentació, segons el model que es publica en l'annex IV d'esta convocatòria.  
  
2. En relació amb el compliment dels requisits exigits, s'haurà de presentar original o còpia de la documentació següent:  
a) Document nacional d'identitat o document equivalent.  
b) Acreditació documental del nomenament com a personal funcionari de carrera del subgrup de titulació que dona accés al lloc al qual s'opta.  
c) Acreditació documental de l'experiència requerida: certificat, informe o full de servicis de l'Administració pública, institució pública o entitat pública d'origen i, si és el cas, de les altres en què s'hagen prestat servicis.  
d) Acreditació documental de la formació requerida.  
3. En relació amb els mèrits, s'acompanyarà la documentació corresponent que els acredite. Només es tindran en compte els mèrits perfeccionats amb anterioritat a la finalització del termini de presentació de sol·licituds.  
  
Cinquena. Comprovació del compliment dels requisits de participació  
La Unitat de Gestió Administrativa de l'Agència comprovarà el compliment dels requisits exigits en la convocatòria de les persones participants; es requeriran, si és el cas, les esmenes pertinents, i es realitzarà l'informe corresponent a este efecte.  
  
Sisena. Avaluació i resolució de la convocatòria del procediment de provisió  
1. Amb caràcter previ a la resolució, podran realitzar-se entrevistes a les persones participants per a la comprovació de la seua capacitat i mèrits, així com les seues habilitats, actituds i aptituds en relació amb les funcions concretes que cal desenvolupar i els principis d'actuació del personal de l'Agència a què es referix l'article 5 del seu reglament de funcionament i règim interior.  
2. La convocatòria de les entrevistes es realitzarà mitjançant la publicació en el tauler d'anuncis de l'Agència i amb el correu electrònic facilitat per cada persona participant en la seua sol·licitud. La no assistència a les entrevistes convocades suposarà per a la persona participant el decaïment en el seu dret. La idoneïtat a què es referix l'article 115 de l'LFPV s'apreciarà tenint en compte els requisits i els mèrits aportats per cada persona participant, així com els resultats de les entrevistes realitzades, si és el cas.  
3. La persona titular de la Direcció de l'Agència resoldrà, per l'adjudicació del lloc convocat a favor de la persona que considere més idònia per al seu acompliment, o perquè es declare deserta la convocatòria fins i tot si hi ha persones que reunisquen els requisits exigits si considera que cap resulta idònia.  
4. La resolució de nomenament es motivarà amb referència al compliment per la persona triada dels requisits exigits en la convocatòria, així com a les circumstàncies i aptituds professionals que s'han tingut en compte per a considerar que resulta la més idònia per a l'acompliment del lloc de treball.  
5. La resolució de la convocatòria haurà d'indicar el termini en el qual haja de tindre lloc la presa de possessió en la nova destinació.  
6. La resolució de la convocatòria serà objecte de publicació en el Diari Oficial de la Generalitat Valenciana i en el Butlletí Oficial de les Corts Valencianes.  
  
Setena. Termini de resolució  
Esta convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.  
  
Huitena. Compliment del codi ètic i de conducta de l'Agència  
Les persones participants en esta convocatòria es comprometen a conéixer i complir el codi ètic i de conducta de l'Agència de Prevenció i Lluita contra el Frau i la Corrupció de la Comunitat Valenciana, aprovat mitjançant la Resolució núm. 82/2022, de 10 de febrer, del director de l'Agència (DOGV 9281, 18.02.2022).